Sud-este d'Anglaterra

O Sud-este d'Anglaterra (South East England en anglés) ye una d'as nueu rechions d'Anglaterra. Fue creyada en 1994. Incluye los condaus de Berkshire, Buckinghamshire, Sussex de l'Este, Hampshire, Isla de Wight, Kent, Oxfordshire, Surrey y Sussex de l'Ueste. A sobén gosa decir-se comunament sud-este a un aria que puet variar prou. A suya población yera en 2001 de 8.000.550 habitants, o que fa que sía a rechión mas poblada d'Anglaterra. O punto de mayor altaria d'a rechión ye Walbury Hill en Berkshire a 297 m. As mayors arias urbanas d'a rechión Incluyen as ciudaz de Southampton, Brighton and Hove, Portsmouth, y Reading. Antimás bellas localidaz amán de Londres fan parte d'a suya aria metropolitana. Vinclos externos (en) Government Office for the South East. (en) South East England Regional Assembly. (en) South East England Development Agency.